
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 6Ps/6/2025 3825204792 28. 11. 2025 Mgr. Miriam Manová ECLI:SK:OSPD:2025:3825204792.1
Uznesenie Okresný súd Prievidza v konaní o ustanovení osobitného zástupcu osobe pozbavenej v spôsobilosti na právne úkony A. B., na. XX.XX.XXXX v C., trvale bytom D. XXX, štátnemu občanovi SR, zastúpeným opatrovníčkou E. B., nar. XX.XX.XXXX E., trvale bytom D. XXX, štátnej občianky SR, právne zastúpenej Advokátskou kanceláriou Valach, Kišac, s. r. o., so sídlom Gogoľova 18, 852 02 Bratislava, IČO: 36 663 051, za účasti navrhovaného osobitného zástupcu F. B., nar. XX.XX.XXXX v G., trvale bytom D. XX, štátnej občianky SR, takto rozhodol: I. Súd ustanovuje A. B., nar. XX.XX.XXXX, trvale bytom D. XXX, osobe pozbavenej v spôsobilosti na právne úkony, za osobitnú opatrovníčku F. B., H. I., nar. XX.XX.XXXX v G., trvale bytom D. XX, J. K. H., na jeho zastupovanie pri vykonaní všetkých právnych úkonov spojených s odplatným prevodom vlastníckeho práva spoluvlastníckeho podielu o veľkosti 1 k celku nehnuteľností evidovaných na Okresnom úrade G., katastrálnom odbore, pre obec D. a katastrálne územie D., na liste vlastníctva č. XXX, a to: pozemok parcely registra „C“ č. XXX/X, druh pozemku: Záhrada o výmere 266 m2, pozemok parcely registra „C“ č. XXX/XX, druh pozemku: Zastavaná plocha a nádvorie o výmere 460 m2, stavba, popis stavby: rod. dom, súp. č. XXX, druh stavby: XX, postavená na pozemku parcely registra „C“ č. XXX/XX. II. Žiaden z účastníkov nemá nárok na náhradu trov konania. odôvodnenie: 1. Dňa 30.09.2025 bol Okresnému súdu Prievidza doručený návrh opatrovníčky E. B., na ustanovenie osobitného zástupcu A. B., na. XX.XX.XXXX C., osobe pozbavenej v spôsobilosti na právne úkony, a to F. B., nar. XX.XX.XXXX v G., ktorá ho bude zastupovať pri uzatvorení kúpnej zmluvy, predmetom ktorej bude odplatný prevod vlastníckeho práva k spoluvlastníckemu podielu. 2. Podľa § 2 ods. 1 zákona č. 161/2015 Z. z. Civilný mimosporový poriadok v znení neskorších predpisov (ďalej len "CMP") na konania podľa tohto zákona sa použijú ustanovenia Civilného sporového poriadku, ak tento zákon neustanovuje inak. 3. Podľa § 221 písm. a) zákona č. 160/2015 Z. z. Civilný sporový poriadok v znení neskorších predpisov (ďalej len "CSP") písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania. 4. Podľa § 234 ods. 2 CSP ak nie je ďalej ustanovené inak, použijú sa na uznesenie primerane ustanovenia o rozsudku. 5. Navrhovateľka, právny zástupca navrhovateľky, a navrhovaný osobitný zástupca osoby pozbavenej v spôsobilosti na právne úkony, sa po vyhlásení uznesenia na pojednávaní konanom dňa 28.11.2025, vzdali práva podať odvolanie.
Poučenie: Proti uzneseniu možno podať odvolanie do 15 dní odo dňa jeho doručenia prostredníctvom Okresného súdu Prievidza na Krajský súd Žilina. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Podanie možno urobiť písomne, a to v listinnej podobe alebo v elektronickej podobe. Podanie vo veci samej urobené v elektronickej podobe bez autorizácie podľa osobitného predpisu treba dodatočne doručiť v listinnej podobe alebo v elektronickej podobe autorizované podľa osobitného predpisu; ak sa dodatočne nedoručí súdu do desiatich dní, na podanie sa neprihliada. Súd na dodatočné doručenie podania nevyzýva. Podanie urobené v listinnej podobe treba predložiť v potrebnom počte rovnopisov s prílohami tak, aby sa jeden rovnopis s prílohami mohol založiť do súdneho spisu a aby každý ďalší subjekt dostal jeden rovnopis s prílohami. Ak sa nepredloží potrebný počet rovnopisov a príloh, súd vyhotoví kópie podania na trovy toho, kto podanie urobil. Ak zákon na podanie nevyžaduje osobitné náležitosti, v podaní sa uvedie, ktorému súdu je určené, kto ho robí, ktorej veci sa týka, čo sa ním sleduje a podpis. Ak ide o podanie urobené v prebiehajúcom konaní, náležitosťou podania je aj uvedenie spisovej značky tohto konania. Odvolanie možno odôvodniť len tým, že a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci. Odvolanie proti rozhodnutiu vo veci samej možno odôvodniť aj tým, že právoplatné uznesenie súdu prvej inštancie, ktoré predchádzalo rozhodnutiu vo veci samej, má vadu uvedenú v odseku 1, ak táto vada mala vplyv na rozhodnutie vo veci samej. Odvolanie možno odôvodniť aj tým, že súd prvej inštancie nesprávne alebo neúplne zistil skutočný stav veci. Osoba oprávnená podať odvolanie sa môže odvolania vzdať. Vzdať sa odvolania možno len voči súdu, a to až po vyhlásení rozhodnutia. Ak povinný dobrovoľne nesplní, čo mu ukladá vykonateľné rozhodnutie, môže oprávnený podať návrh na vykonanie exekúcie podľa osobitného zákona (Zákon č. 233/1995 Z. z. o súdnych exekútoroch a exekučnej činnosti /Exekučný poriadok/ a o zmene a doplnení ďalších zákonov, v znení neskorších predpisov).

Zdroj: KAUZIS.SK – https://www.kauzis.sk/judikatura/r/ECLI:SK:OSPD:2025:3825204792.1 (dáta aktuálne k 2. 11. 2026). Záväzné je znenie zverejnené súdom.




